ગુજરાતમાં ભાજપની સત્તા પાછલા 22 વર્ષોથી છે અને ઓપિનિયન પોલનું માનીએ તો આવનારા પાંચ વર્ષ પણ આ સત્તા ભાજપના જ હાથમાં રહેવાની છે. પણ આજથી 4 વર્ષ પહેલા જે ગુજરાતમાં મોદી ભાષણ બોલવા પણ ઉઠે તો પહેલા 5 મિનિટ સુધી લોકો મોદી મોદી નારા લગાવી તેને હર્ષોનાદ કરતા હતા તે ગુજરાતમાં આજે તેવું શું થઇ ગયું કે લોકો ધીમે ધીમે ભાજપ તરફથી ભાજપ વિરોધી થવા લાગ્યા? ચોક્કસથી આ પાછળ બહારના અને અંદરના અનેક પરિબળો જવાબદાર છે. બહારના પરિબળોમાં હાર્દિક પટેલ, અલ્પેશ ઠાકોર, જીજ્ઞેશ મેવાણી જેવા યુવા નેતાઓ છે પણ તેના ઉદ્ધભવ માટે પણ ભાજપના કેટલાક આંતરિક પરિબળો જવાબદાર છે. સત્તા અને આ રાજકારણના આ પરિબળો પણ ભાજપે સમજવા જોઇએ...